Zapisnik sastanka Vijeća učenika održanog 12. listopada 2016. s početkom u 13:30

Na početku sastanka nastavnica M. Klarić predložila je sljedeći

Dnevni red:

1. Izbor predsjednika i zamjenika predsjednika VU-a naše škole
2. Predstavljanje Erasmus+ KA2 projekta Migrations
3. Različito

koji je prihvaćen jednoglasno.

**Ad.1.** Nastavnica Klarić predložila je da se predsjednik i zamjenik izaberu tako da od svih kandidata onaj s najvećim brojem glasova bude predsjednik, a s drugim najvećim brojem glasova zamjenik. Predstavnici u VU su prihvatili ovaj prijedlog. Nastavnica je naglasila kako je poželjno da, zbog odgovornosti i zadaća koje predsjednik VU-a ima, kandidati budu učenici 5.-8. razreda s čime su se učenici također složili.

Kandidati za predsjednika Vijeća učenika bili su sljedeći učenici (u zagradi je naveden broj glasova koje su dobili):

Bruno Kanazir (4), Lucija Dukarić (1), Ana Jurić (5), Dorian Dražić-Karalić (1) i Lara Maršić (5). Kako se brojem glasova izjednačene učenice Ana Jurić i Lara Maršić, ponovili smo glasove samo s ove dvije kandidatkinje kako bismo ustvrdili koja će biti predsjednica, a koja zamjenica predsjednika Vijeća učenika. U ponovljenom glasovanju Ana Jurić dobila je 10 glasova i time postala predsjednica VU-a, a Lara Maršić je dobila 6 glasova i time postala zamjenica predsjednika VU-a.

**Ad.2.** Učenici su pogledali prezentaciju o međunarodnom projektu Migrations kojeg naša škola provodi u suradnji s još sedam škola iz Rumunjske, Švedske, Njemačke, Austrije, Italije, Španjolske i Turske. Vijeću su učenika predstavljeni ciljevi, vremenik projekta s aktivnostima, partnerske škole i razlozi za provedbu projekta.

**Ad.3.** Učenici su upozorili da se vrata ženske svlačionice ne mogu zatvoriti te mole da se ona, ako je moguće, poprave.

Učenici mole da se u školske WC-e vrate papirnati ubrusi jer smatraju kako razlozi zbog kojih su isti uklonjeni (uništavanje školske imovine) s ovom generacijom učenika više ne vrijede, tj. smatraju kako će se ova generacija puno odgovornije odnositi prema školskoj imovini i održavanju reda u istoj.

Sastanak je završio u 14:15, nazočilo mu je 16 učenika.

Voditeljica Vijeća učenika:Mirela Klarić